|  |  |  |  |  |  |
| --- | --- | --- | --- | --- | --- |
|

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ------ |

|  |
| --- |
| DEF flag-logoeac-LLP_ELnew copy |

 |
| ΙΔΡΥΜΑ ΚΡΑΤΙΚΩΝ ΥΠΟΤΡΟΦΙΩΝ(Ι.Κ.Υ.)ΔΙΕΥΘΥΝΣΗ ΕΙΔΙΚΩΝ ΠΡΟΓΡΑΜΜΑΤΩΝΔΙΕΘΝΩΝ ΥΠΟΤΡΟΦΙΩΝΤΜΗΜΑ ΠΡΟΓΡΑΜΜΑΤΩΝ ΕΥΡΩΠΑΪΚΗΣΕΝΩΣΗΣ------ |  |

 |

**ΕΥΡΩΠΑΪΚΟ ΠΡΟΓΡΑΜΜΑ ΔΙΑ ΒΙΟΥ ΜΑΘΗΣΗ**

**ΕΘΝΙΚΗ ΠΡΟΣΚΛΗΣΗ ΥΠΟΒΟΛΗΣ ΠΡΟΤΑΣΕΩΝ ΓΙΑ**

**ΠΡΟΠΑΡΑΣΚΕΥΑΣΤΙΚΕΣ ΕΠΙΣΚΕΨΕΙΣ ERASMUS**

**(Χρονική περίοδος Υλοποίησης: 15 Ιουνίου 2012 – 30 Ιανουαρίου 2013)**

Το Πρόγραμμα “Δια Βίου Μάθηση” είναι το πρόγραμμα κοινοτικής δράσης στους τομείς της Εκπαίδευσης και Επαγγελματικής Κατάρτισης για την περίοδο από 1/1/2007 έως 31/12/2013. Το ΙΚΥ ως Εθνική Μονάδα του προγράμματος, συμπληρωματικά με τη Γενική Πρόσκληση Υποβολής Προτάσεων για το έτος 2012 που έχει δημοσιοποιηθεί από την Ευρωπαϊκή Επιτροπή, καλεί τους ενδιαφερόμενους να υποβάλουν αιτήσεις για προπαρασκευαστικές επισκέψεις ERASMUS. Οι αιτούντες, πριν υποβάλουν αίτηση θα πρέπει να μελετήσουν προσεκτικά την προαναφερόμενη **Γενική Πρόσκληση Υποβολής Προτάσεων για το έτος 2012** η οποία δημοσιεύεται στον σύνδεσμο: <http://ec.europa.eu/education/llp/doc848_en.htm>, καθώς και την παρούσα εθνική πρόσκληση υποβολής αιτήσεων.

# Σύντομη περιγραφή – Σκοπός

Η δράση έχει ως κύριο στόχο να βοηθήσει τα Ιδρύματα Ανώτατης Εκπαίδευσης να δημιουργήσουν επαφές με δυνητικούς εταίρους αποσκοπώντας:

- Στη σύναψη νέων διμερών συμφωνιών (όχι ανανεώσεων) σχετικά με την κινητικότητα των φοιτητών και/ή του διδακτικού και λοιπού προσωπικού

- Στην τοποθέτηση φοιτητών για πρακτική άσκηση Erasmus

- Στη δημιουργία Εντατικών Προγραμμάτων Erasmus

- Στη δημιουργία δικτύων Erasmus

- Στη δημιουργία πολυμερών σχεδίων Erasmus

Στη δημιουργία συνοδευτικών μέτρων Erasmus

Οι Όμιλοι τοποθέτησης φοιτητών για πρακτική άσκηση Erasmus μπορούν να χρησιμοποιούν προπαρασκευαστικές επισκέψεις για να οργανώνουν τοποθετήσεις φοιτητών για πρακτική άσκηση Erasmus.

Για να μπορέσει ένα Ίδρυμα Ανώτατης Εκπαίδευσης να υποβάλλει αίτηση για επιχορήγηση Προπαρασκευαστικής Επίσκεψης, οφείλει να είναι κάτοχος Πανεπιστημιακού Χάρτη Erasmus (EUC).

Η επιχορήγηση που δίδεται για προπαρασκευαστικές επισκέψεις μπορεί να χρησιμοποιηθεί για επίσκεψη:

- Σε ένα ή περισσότερα Ιδρύματα Ανώτατης Εκπαίδευσης -δυνητικούς εταίρους (τα Ιδρύματα Ανώτατης Εκπαίδευσης που δέχονται την επίσκεψη δεν είναι απαραίτητο να έχουν EUC),

- Σε μια επιχείρηση ή έναν οργανισμό.

Επιπλέον, οι επιχορηγήσεις για προπαρασκευαστικές επισκέψεις είναι δυνατόν να χρησιμοποιηθούν για συμμετοχή σε σεμινάρια «εύρεσης εταίρων» που διοργανώνονται από μια Εθνική Μονάδα.

Τα εν λόγω σεμινάρια ανακοινώνονται τακτικά στην ιστοσελίδα του Ι.Κ.Υ. και οι ενδιαφερόμενοι φορείς θα πρέπει να επικοινωνούν με τους υπευθύνους της Εθνικής Μονάδας – Ι.Κ.Υ. για την ενημέρωσή τους σχετικά με τις διαδικασίες και τις προϋποθέσεις συμμετοχής.

**Επιλέξιμα ιδρύματα - Επιλέξιμη περίοδος υλοποίησης– Διάρκεια**

Ποιος μπορεί να υποβάλει αίτηση

* Ιδρύματα Ανώτατης Εκπαίδευσης κάτοχοι του Πανεπιστημιακού Χάρτη Erasmus (EUC)
* Όμιλοι τοποθέτησης φοιτητών για πρακτική άσκηση Erasmus, κάτοχοι Πιστοποιητικού Ομίλου τοποθέτησης φοιτητών για πρακτική άσκηση Erasmus.

Ποιος μπορεί να επωφεληθεί

* Φυσικά Πρόσωπα που εργάζονται σε Ιδρύματα Ανώτατης Εκπαίδευσης τα οποία διαθέτουν Πανεπιστημιακό Χάρτη ERASMUS
* Φυσικά Πρόσωπα που εργάζονται σε Όμιλο τοποθέτησης φοιτητών για πρακτική άσκηση Erasmus.

Για να είναι ένας φορέας επιλέξιμος πρέπει να πραγματοποιήσει προπαρασκευαστική επίσκεψη σε φορέα, με τον οποίο **δεν προϋπάρχει συνεργασία** στο πλαίσιο του Erasmus. Διευκρινίζεται ειδικότερα ότι δεν πρέπει να υπάρχει διμερής συμφωνία (bilateral agreement) με το Ίδρυμα Υποδοχής, ακόμη και αν αυτή αφορά άλλο Τμήμα ή γνωστικό αντικείμενο. Το αιτούν Ίδρυμα Ανώτατης Εκπαίδευσης θα βεβαιώνει εγγράφως ότι συντρέχει η προϋπόθεση αυτή και η βεβαίωση αυτή θα κατατίθεται μαζί με την αίτηση.

Συνήθως χρηματοδοτείται ένα μόνον άτομο ανά επίσκεψη, αλλά σε εξαιρετικές περιπτώσεις υπάρχει δυνατότητα να δοθεί επιχορήγηση σε δύο άτομα από το ίδιο ίδρυμα για να πραγματοποιήσουν από κοινού επίσκεψη. Επιχορηγείται μία μόνο επίσκεψη για κάθε δυνητικό σχέδιο. Αιτήσεις για προπαρασκευαστικές επισκέψεις δεν θα γίνονται δεκτές μετά την υποβολή αίτησης για το αντίστοιχο σχέδιο.

Η προπαρασκευαστική επίσκεψη μπορεί να πραγματοποιηθεί κατά την περίοδο από **15/06/2012 έως 31/01/2013** και η διάρκεια της μπορεί να είναι από **1 έως 5 ημέρες** κατ’ ανώτατο όριο.

# Κοινοτική επιχορήγηση

Η κοινοτική επιχορήγηση καλύπτει έως και το 100% των δαπανών ταξιδιού (εισιτήρια οικονομικής θέσης) και τις δαπάνες διαβίωσης **ενός** (και μόνον κατ’ εξαίρεση δύο) εκπροσώπου του αιτούντος Ιδρύματος ή οργανισμού για τη συμμετοχή σε προπαρασκευαστική επίσκεψη σε δυνητικό/ούς εταίρο/ους (βάσει του πίνακα αποζημιώσεων δαπανών διαβίωσης ανά χώρα προορισμού που παρατίθεται στο Παράρτημα II) ή το κόστος συμμετοχής σε σεμινάριο εξεύρεσης εταίρων (στο οποίο συμπεριλαμβάνονται τα έξοδα διαμονής, διατροφής και συμμετοχής στις κοινές πολιτιστικές δραστηριότητες των συμμετεχόντων), όπως ορίζεται κατά περίπτωση από τη διοργανώτρια Εθνική Μονάδα.

**Εθνικές προτεραιότητες**

Το Ι.Κ.Υ. ως Εθνική Μονάδα του Προγράμματος Δια Βίου Μάθηση έχει θέσει τις παρακάτω εθνικές προτεραιότητες για τις Προπαρασκευαστικές Επισκέψεις ERASMUS.

1.

Πέντε επιπλέον βαθμούς θα λάβουν αιτήσεις Προπαρασκευαστικών Επισκέψεων από ιδρύματα Ανώτατης Εκπαίδευσης, τα οποία εδρεύουν στις κάτωθι περιφέρειες:

-Βόρειο Αιγαίο

Δυτική Μακεδονία

-Ανατολική Μακεδονία και Θράκη

-Ιόνια Νησιά

-Ήπειρος

2.

Δύο επιπλέον βαθμούς θα λάβουν οι αιτήσεις τμημάτων που δεν έχουν λάβει μέρος σε προπαρασκευαστική επίσκεψη τα τελευταία δύο χρόνια.

Οι αιτούντες θα ενημερωθούν εγγράφως για την έκβαση της αίτησής τους.

# Υποβολή αιτήσεων

Οι ενδιαφερόμενοι φορείς καλούνται να υποβάλουν τις αιτήσεις τους προς την Εθνική Μονάδα – Ι.Κ.Υ. **τουλάχιστον 1 μήνα πριν την προγραμματισμένη έναρξη της προπαρασκευαστικής επίσκεψης/σεμιναρίου εξεύρεσης εταίρων**. Στην περίπτωση των σεμιναρίων εξεύρεσης εταίρων (contact seminars) ενδέχεται η ημερομηνία εγγραφής που θέτει η διοργανώτρια Εθνική Μονάδα να καθιστά αναγκαία τη μεσολάβηση μεγαλύτερου του 1 μηνός χρονικού διαστήματος μεταξύ της υποβολής της αίτησης και της ημερομηνία διεξαγωγής του σεμιναρίου (contact seminar). **Συνεπώς, ειδικά για τα σεμινάρια εξεύρεσης εταίρων (contact seminars) η ημερομηνία υποβολής της αίτησης θα ανακοινώνεται στο site του ΙΚΥ, μαζί με την ανακοίνωση διεξαγωγής του σεμιναρίου**.

Η συμπλήρωση των αιτήσεων θα γίνεται με τη **χρήση e-form**, η οποία θα υποβάλλεται **on-line και ακολούθως, υποχρεωτικά για την αποδοχή της επιλεξιμότητας της αίτησης, θα εκτυπώνεται και θα αποστέλλεται και σε έντυπη μορφή** με πρωτότυπη **υπογραφή** του νομίμου εκπροσώπου του αιτούντος οργανισμού και θα φέρει την πρωτότυπη **σφραγίδα** του οργανισμού αυτού. Η αίτηση πρέπει να **συνοδεύεται απαραιτήτως** απόπρόσκληση του ιδρύματος υποδοχής και πρόγραμμα εργασιών της προπαρασκευαστικής επίσκεψης στην περίπτωση επίσκεψης σε μελλοντικό εταίρο **ή** πρόγραμμα του σεμιναρίου εξεύρεσης εταίρων και έντυπο εγγραφής (registration form) για το συγκεκριμένο contact seminar, καθώς και από βεβαίωση του αιτούντος Ιδρύματος ότι **δεν προϋπάρχει** συνεργασία στο πλαίσιο του Erasmus με τον φορέα υποδοχής και ειδικότερα ότι δεν υπάρχει διμερής συμφωνία (bilateral agreement) με το Ίδρυμα Υποδοχής, ακόμη και αν αυτή αφορά άλλο Τμήμα ή γνωστικό αντικείμενο.

Επιπλέον, η Εθνική Μονάδα, προκειμένου να αποφασίσει για την επιλεξιμότητα του αιτούντος οργανισμού, ενδέχεται να ζητήσει την υποβολή συμπληρωματικών εγγράφων (π.χ. καταστατικό, ενημερωτικό υλικό ή συνοπτική παρουσίαση της δράσης του οργανισμού) που αποδεικνύουν ότι οι σκοποί και οι δραστηριότητές του εντάσσονται στο πλαίσιο των στόχων του Προγράμματος Erasmus.

**Η ηλεκτρονική αίτηση δημοσιεύεται στο** [**www.iky.gr**](http://www.iky.gr) **και οι οδηγίες συμπλήρωσης και υποβολής της στο παράρτημα Ι της παρούσας πρόσκλησης.**

**Διαδικασία επιλογής**

Τονίζεται ότι η προπαρασκευαστική επίσκεψη **πρέπει να προηγηθεί της αίτησης για το σχέδιο/δίκτυο στην προετοιμασία του οποίου προτίθεται να συμβάλει.** Αν ένα Ίδρυμα ή οργανισμός έχει ήδη υποβάλει αίτηση επιχορήγησης για το εν λόγω σχέδιο / δίκτυο, τότε δεν μπορεί να λάβει επιχορήγηση για προπαρασκευαστική επίσκεψη για την ίδια δραστηριότητα.

Οι αιτήσεις που θα κριθούν επιλέξιμες θα αξιολογηθούν βάσει των ποιοτικών κριτηρίων που αναγράφονται στο [κοινό ευρωπαϊκό φύλλο αξιολόγησης](http://www.iky.gr/IKY/content/gr/socrates/pv/pv_qual_assec.doc).

Οι αιτούντες θα ενημερωθούν εγγράφως για την έκβαση της αίτησής τους.

**Για περισσότερες πληροφορίες,**

**μπορείτε να επικοινωνείτε τις εργάσιμες ημέρες και ώρες με το:**

Ίδρυμα Κρατικών Υποτροφιών

Μακρή 1 & Διον. Αρεοπαγίτου, 117 42 Αθήνα

Τηλεφωνικό κέντρο: 210 3726350-388-397, Τηλεομοιότυπο: 210 3221863,

e-mail:elinamav@iky.gr

Αθήνα, 05/06/2012

Ο Διευθυντής

 Φώτιος Κ. Αθανασόπουλος

**ΠΑΡΑΡΤΗΜΑ Ι – ΟΔΗΓΙΕΣ ΥΠΟΒΟΛΗΣ ΗΛΕΚΤΡΟΝΙΚΗΣ ΑΙΤΗΣΗΣ**

Το έντυπο αίτησης βρίσκεται σε μορφή PDF στην ηλεκτρονική διεύθυνση

Η αίτηση πρέπει να υποβληθεί:

**α) σε ηλεκτρονική μορφή (on line) (**με ηλεκτρονικό ταχυδρομείο – αποστολή στη διεύθυνση llpeforms@iky.gr **μόνο στην περίπτωση προβλήματος στην on-line υποβολή),**

**β) σε έντυπη μορφή ταχυδρομικώς** στο **Ι.Κ.Υ. –** Εθνική Μονάδα για το Πρόγραμμα Δια Βίου Μάθηση **(Διονυσίου Αρεοπαγίτου & Μακρή 1, 117 42 Αθήνα).**

Η εμπρόθεσμη υποβολή της έντυπης αίτησης αποδεικνύεται από σφραγίδα ταχυδρομείου. Επισημαίνεται ότι είναι **υποχρεωτική** η υποβολή μέχρι την καταληκτική ημερομηνία και σε έντυπη και σε ηλεκτρονική μορφή.

Τα βήματα που πρέπει να ακολουθήσετε για την ηλεκτρονική (on-line) υποβολή είναι τα εξής:

1. Αποθηκεύετε στον ηλεκτρονικό σας υπολογιστή την αίτηση (απαραίτητη τουλάχιστον η έκδοση 9 του Adobe Reader).
2. Συμπληρώνετε όλα τα πεδία, σύμφωνα με τις οδηγίες (κάνετε επικύρωση σε όλες τις σελίδες).
3. Μετά την ολοκλήρωση της συμπλήρωσης της αίτησης α) επικυρώνετε τα δεδομένα πατώντας «**επικύρωση**» στην τελευταία σελίδα της αίτησης, β) **αποθηκεύετε** την συμπληρωμένη αίτηση και γ) προβαίνετε σε ηλεκτρονική υποβολή πατώντας **«ηλεκτρονική υποβολή».** Για την ηλεκτρονική υποβολή απαιτείται σύνδεση στο Διαδίκτυο.

Αφού ολοκληρώσετε την ηλεκτρονική υποβολή θα λάβετε ένα άλλο αρχείο PDF με την ονομασία «Επιβεβαίωση Υποβολής Αίτησης» το οποίο πρέπει να αποθηκεύσετε.

Στη συνέχεια:

**Ι. Εκτυπώστε:**

 ***Το συμπληρωμένο έντυπο αίτησης επιχορήγησης*** (σε ηλεκτρονική μορφή PDF, όπως έχει ληφθεί και υποβληθεί ηλεκτρονικά).

**ΙΙ. Στο έντυπο αίτησης επιχορήγησης** (τμήμα ΥΠΕΥΘΥΝΗ ΔΗΛΩΣΗ)**:**

α) Συμπληρώστε χειρόγραφα τα υποχρεωτικά πεδία: ημερομηνία, ονοματεπώνυμο, θέση, κ.λ.π.

β) Επιθέστε την σφραγίδα του Ιδρύματός σας.

γ) Υπογράψτε την αίτηση (υπογράφει ο νόμιμος εκπρόσωπος του αιτούντος οργανισμού).

**ΙΙΙ. Αποστείλετε ταχυδρομικώς πριν τη λήξη της προθεσμίας στο Ίδρυμα Κρατικών Υποτροφιών, Μακρή 1 & Διον. Αρεοπαγίτου, 117 42 Αθήνα:**

α) το έντυπο αίτησης επιχορήγησης υπογεγραμμένο από το νόμιμο εκπρόσωπο του οργανισμού σας

β) πρόσκληση του ιδρύματος υποδοχής και πρόγραμμα εργασιών της προπαρασκευαστικής επίσκεψης στην περίπτωση επίσκεψης σε μελλοντικό εταίρο **ή**  πρόγραμμα του σεμιναρίου εξεύρεσης εταίρων και έντυπο εγγραφής **(registration form**) για το συγκεκριμένο contact seminar σε έντυπη και σε ηλεκτρονική μορφή (αποθηκευμένο σε cd-rom)

γ) βεβαίωση του αιτούντος Ιδρύματος ότι **δεν προϋπάρχει** συνεργασία στο πλαίσιο του Erasmus με τον φορέα υποδοχής και ειδικότερα ότι δεν υπάρχει διμερής συμφωνία (bilateral agreement) με το Ίδρυμα Υποδοχής, ακόμη και αν αυτή αφορά άλλο Τμήμα ή γνωστικό αντικείμενο.

Σε περίπτωση τεχνικού προβλήματος οι ενδιαφερόμενοι μπορούν να επικοινωνούν με το Ι.Κ.Υ. μέσω ηλεκτρονικού ταχυδρομείου στην ηλεκτρονική διεύθυνση llpeforms@iky.gr

**ΠΑΡΑΡΤΗΜΑ ΙΙ – ΠΙΝΑΚΑΣ 1**

ΠΡΟΠΑΡΑΣΚΕΥΑΣΤΙΚΕΣ ΕΠΙΣΚΕΨΕΙΣ ERASMUS

ΑΝΩΤΑΤΑ ΠΟΣΑ ΕΠΙΧΟΡΗΓΗΣΗΣΗΣ ΓΙΑ ΔΑΠΑΝΕΣ ΔΙΑΒΙΩΣΗΣ

ΑΝΑ ΧΩΡΑ ΠΡΟΟΡΙΣΜΟΥ ΓΙΑ ΤΟ ΕΤΟΣ 2012

|  |  |
| --- | --- |
| ΧΩΡΑ ΥΠΟΔΟΧΗΣ | ΗΜΕΡΗΣΙΑ ΑΠΟΖΗΜΙΩΣΗ ΣΕ € |
| Βέλγιο | **BE** |  170 |
| Βουλγαρία | **BG** |  110 |
| Ελβετία | **CH** |  260 |
| Τσέχικη Δημοκρατία | **CZ** |  150 |
| Δανία | **DK** |  230 |
| Γερμανία | **DE** |  160 |
| Εσθονία | **EΕ** |  130 |
| Ισπανία | **ES** |  170 |
| Γαλλία | **FR** |  200 |
| Ιρλανδία | **IE** |  190 |
| Ιταλία | **IT** |  190 |
| Κύπρος | **CY** |  150 |
| Λετονία | **LV** |  130 |
| Λιθουανία | **LT** |  130 |
| Λουξεμβούργο | **LU** |  170 |
| Κροατία | **HR** |  160 |
| Ουγγαρία | **HU** |  140 |
| Μάλτα | **MT** |  140 |
| Ολλανδία | **NL** |  180 |
| Αυστρία | **AT** |  180 |
| Πολωνία | **PL** |  130 |
| Πορτογαλία | **PT** |  150 |
| Ρουμανία | **RO** |  120 |
| Σλοβενία | **SI** |  160 |
| Δημοκρατία της Σλοβακίας | **SK** |  140 |
| Φινλανδία | **FI** |  210 |
|  Σουηδία | **SE** |  210 |
| Ηνωμένο Βασίλειο | **UK** |  230 |
| Ισλανδία | **IS** |  180 |
| Λίχτενσταϊν | **LI** |  260 |
| Νορβηγία | **NO** |  260 |
| Τουρκία | **TR** |  140 |

***ΠΑΡΑΤΗΡΗΣΕΙΣ:***

* Στα ανωτέρω ποσά δεν συμπεριλαμβάνονται τα έξοδα ταξιδίου και έκδοσης visa.
* Τα ανωτέρω ποσά δεν αφορούν τη συμμετοχή σε σεμινάριο εξεύρεσης εταίρων (contact seminar). Για τα σεμινάρια αυτά καλύπτεται το ακριβές ποσό του κόστους του σεμιναρίου (στο οποίο συμπεριλαμβάνονται τα έξοδα διαμονής, διατροφής και συμμετοχής στις κοινές πολιτιστικές δραστηριότητες των συμμετεχόντων), όπως ορίζεται κατά περίπτωση από τη διοργανώτρια Εθνική Μονάδα.